作者：王诜
词牌/韵律：花发沁园春

paragraphs: 帝里春归，早先妆点，皇家池馆园林。
雏莺未迁，燕子乍归，时节戏弄晴阴。
琼楼珠阁，恰正在、柳曲花心。
翠袖艳、衣凭阑干，惯闻弦管新音。
此际相携宴赏，纵行乐随处，芳树遥岑。
桃腮杏脸，嫩英万叶，千枝绿浅红深。
轻风终日，泛暗香、长蛮衣襟。
洞户醉，归访笙歌，晚来云海沈沈。